Simvastatin ชื่อยาแก้อาการเจ็บกล้ามเนื้อโดยไม่มีสาเหตุ/ยาลดไขมันในเลือด หมดอายุ22/04/19 ยังทานได้หรือไม่
สวัสดีค่ะ ยา simvastatin เป็นยาที่ลดไขมันคลอเลสเตอรอลชนิดไม่ดี (LDL) ไขมันชนิดไตรกลีเซอไรด์ (triglyceride) และช่วยเพิ่มปริมาณไขมันชนิดดี (HDL) นอกจากนี้ยังมีฤทธิ์อื่นๆ อีก เช่น ช่วยยังยั้งการเกาะกลุ่มของเกร็ดเลือด ช่วยให้หลอดเลือดขยายตัว ต้านการอักเสบของหลอดเลือดการทานยาชนิดนี้ ควรอยู่ในการดูแลของแพทย์ เนื่องจากอาจมีผลข้างเคียงที่รุนแรง คือเกิดกล้ามเนื้อสลาย ซึ่งหากรุนแรง ก็จะอันตรายถึงชีวิตได้ และเมื่อทานแล้ว ก็ต้องตรวจดูระดับไขมันในเลือดเป็นระยะๆ เพื่อประเมินประสิทธิภาพของยาด้วยค่ะทั้งนี้ หากยาหมดอายุไปตั้งวันที่ 22 เม.ย. 2019 แล้ว ก็ไม่ควรทานเข้าไปค่ะ เนื่องจากตัวยาสำคัญจะเสื่อมสลายไปแล้ว และไม่มีประสิทธิภาพเพียงพอที่จะรักษาโรคได้ และยาที่หมดอายุอาจมีแบคทีเรียเจริญเติบโตอยู่ภายใน ที่อาจก่อให้เกิดอันตรายต่อร่างกายได้ค่ะ